కాలువలను మింగేశారు..
- Jan 03, 2021 , 03:11:36
కాలువలను మింగేశారు..
ప్రభుత్వ నిబంధనలకు తూట్లు..
'మామూలు'గా తీసుకుంటున్న రెవెన్యూ, ఇరిగేషన్‌ అధికారులు
ఖమ్మం రూరల్‌ మండలంలో యథేచ్ఛగా ఆక్రమణలు
ఇండ్లలోకి చేరుతున్న కాల్వ నీరు
ఖమ్మం, జనవరి 2 (నమస్తే తెలంగాణ ప్రతినిధి) : ఖమ్మం జిల్లా కేంద్రానికి కూత వేటు దూరంలో ఉన్న ఖమ్మం రూరల్‌ మండలంలో రియల్‌ ఎస్టేట్‌ మాఫియా కబ్జాలకు కేంద్రంగా మారింది. ప్రభుత్వ, అసైన్డ్‌, పంచరాయి, శిఖం, భూముల కబ్జాలే కాకుండా ఏకంగా ఎన్నెస్పీ, ఇరిగేషన్‌ శాఖల పరిధిలో ఉండే పంట కాలువలు, వాగులను సైతం మింగేస్తున్నారు. ఈ ఆక్రమణల విషయం రెవెన్యూ, ఇరిగేషన్‌, ఎన్నెస్పీ అధికారులకు తెలుస్తున్నప్పటికీ వారు 'మామూలు'గా తీసుకుంటున్నారు. నిబంధనలకు విరుద్ధంగా వెంచర్లను వేసిన రియల్‌ ఎస్టేట్‌ వ్యాపారులు ప్లాట్లు అమ్మిన తర్వాత కొనుగోలు చేసిన వారికి సమస్యలు తలెత్తడంతో ఆక్రమణల, అక్రమాల తంతులు బయటపడుతున్నాయి. వ్యాపారులు తాము కొనుగోలు చేసిన భూముల్లో ఉండే ఎన్నెస్పీ, ఇరిగేషన్‌ కాలువలు సహజ సిద్ధంగా ఏర్పడే వాగులను కబ్జా చేసి వారు కొనుగోలు చేసిన భూముల్లో మట్టితో కప్పేస్తున్నారు. చెరువులు కింద రియల్‌ వ్యాపారం వెంచర్లు వేసేటప్పుడు చెరువు అలుగు ద్వారా లేదా తూముల ద్వారా వెళ్లే పంట కాలువలు, వాగులను మినహాయించాలని ప్రభుత్వ ఆదేశాలు స్పష్టం చేస్తున్నాయి. కానీ అవేవి పట్టని రియల్‌ వ్యాపారులు ఆయా చెరువుల కింద ఉండే అలుగు కాలువలు, తూము కాలువలను పూడ్చేస్తున్నారు. ఖమ్మం రూరల్‌ మండలంలోని ఏదులాపురం, పెద్దతండా, గుర్రాలపాడు, వెంకటగిరి, రెడ్డిపల్లి, మద్దులపల్లి, ఆరెంపుల, పోలేపల్లి, బారుగూడెం తదితర గ్రామాల్లో ప్రభుత్వ పంట కాలువలు, వాగులు చెరువు శిఖం భూములు కబ్జాలకు గురవుతున్నాయి. దీంతో నిబంధలకు విరుద్ధంగా చేసిన వెంచర్లలో ఇండ్ల స్థలాలు, ఇండ్లను కొనుగోలు చేసిన ప్రజలకు వర్షాకాలం, ఇతర ప్రత్యేక సందర్భాల్లో చెరువులను నీటితో నింపినప్పుడు రియల్టర్లు పూడ్చిన వాగుల్లో నీరు ముందుకు వెళ్లకుండా ఇండ్ల మధ్యలోకి రావడంతో ప్రజలు తీవ్ర ఇబ్బందులు ఎదుర్కొంటున్నారు. ఈ విషయాన్ని ఆ శాఖల అధికారులకు ఫిర్యాదు చేయడంతో వారు వచ్చి చూసి ఆ సమస్యకు తాత్కలిక పరిష్కారం చూపి సరిపెడుతున్నారు. ఇప్పటికైనా ఉన్నతాధికారులు కల్పించుకొని ఈ సమస్యలను పరిష్కరించాలని స్థానికులు కోరుతున్నారు.
రెవెన్యూ అధికారులు ఐబీ అధికారుల మీద, ఐబీ అధికారులు రెవెన్యూ శాఖపై ఒకరిపై ఒకరు విషయాన్ని నెట్టుకుంటూ ఇన్నాళ్లూ గుడుపుతున్నారు. ఈ గతంలో ఇక్కడ పనిచేసిన మండల రెవెన్యూ అధికారుల నిర్లక్ష్యం కారణంగానే అక్రమ వెంచర్లు వెలిశాయని, కన్వర్షన్లు, లే - అవుట్లు లేకుండానే ఈ ప్రాంతంలో అక్రమాలు జరిగాయని స్థానికులు చర్చించుకుంటున్నారు. కన్వర్షన్‌కు దరఖాస్తు చేసుకుంటే ఆ భూమికి పక్కన కాలువ ఉందా? లేదా చెరువు ఉందా ? అనే విషయాన్ని చూడకుండానే అధికారులు అనుమతులు ఇచ్చినట్లు స్థానికంగా ఆరోపణలు ఉన్నాయి.
కబ్జాకు గురైన పంట కాలువ
ఖమ్మం రూరల్‌ మండలంలోని ఏదులాపురం రెవెన్యూ పరిధిలో 80 ఎకరాల విస్తీర్ణంలో చెరువు ఉంది. ఆ చెరువు అలుగు పోస్తే వరద నీరు మున్నేటిలో కలవడానికి 60 అడుగుల వెడల్పుతో రెండు వరద కాలువలు ఉండేవి. రియల్‌ వ్యాపారులు ఆ వరద కాలువను అక్రమించి వెంచర్లు వేసినట్లు, ఈ కాలువలపైనే పెద్ద పెద్ద బోర్లు వేసి ఇంటి నిర్మాణాలను చేపట్టారని స్థానికులు చర్చించుకుంటున్నారు.
ఆక్రమణలను పరిశీలించిన అధికారులు..
ఖమ్మం రూరల్‌ మండలంలోని ఏదులాపురం రెవెన్యూ పరిధిలో ఏదులాపురం చెరువు నుంచి శుక్రవారం నీటిని దిగువకు పంట కాలువ ద్వారా వదలడంతో ఆ నీరు కబ్జాకు గురైన కాలనీ వరకు చేరాయి. నీరు ముందుకు కదలకపోవటంతో ఆ ప్రాంతమంత జలమయమైంది. దీంతో శనివారం అధికారులు ఆ ప్రాంతాన్ని పరిశీలించారు. చెరువు అలుగు కాలువలు రెండు కబ్జాకు గురైనట్లుగా గుర్తించారు.
సర్వే చేసి ఆక్రమణలు తొలగిస్తాం
పంట కాలువలు కబ్జాకు గురైన స్థలాన్ని పరిశీలించాం. ప్రభుత్వ నిబంధనల మేరకు రెవెన్యూ, సర్వే బృందంతో ప్రత్యేక సర్వేను నిర్వహిస్తాం. ఆక్రమణకు గురైన ప్రాంతాన్ని గుర్తిస్తాం. కట్టడాలు కానీ ఇతర ఏ ఆక్రమణలు ఉన్నా తొలగించి పంట కాలువను పునరుద్ధరిస్తాం.
kaaluvalanu mingesaaru..
- Jan 03, 2021 , 03:11:36
kaaluvalanu mingesaaru..
prabhutva nibandhanalaku thootlu..
'maamuulu'gaa teesukuntunna revenue, irigation adhikaarulu
khammam roorle mandalamlo yathechchagaa aakramanalu
indlaloki cherutunna kalva neeru
khammam, janavari 2 (namaste telamgaana pratinidhi) : khammam jilla kendraaniki kootha vetu dooramlo unna khammam roorle mandalamlo riyalni estate mafia kabjalaku kendramgaa maarindi. prabhutva, asainde, pancharaayi, sikham, bhoomula kabjale kakunda ekamgaa ennespy, irigation saakhala paridhilo unde panta kaaluvalu, vaagulanu saitam mingestunnaru. ee aakramanala vishayam revenue, irigation, ennespy adhikaarulaku telustunnappatiki vaaru 'maamuulu'gaa teesukuntunnaru. nibandhanalaku viruddhamgaa vencharlanu vesina riyalni estate vyaapaarulu plaatlu ammina tarvaata konugolu chesina vaariki samasyalu talettadamto aakramanala, akramala tantulu bayatapadutunnaayi. vyaapaarulu taamu konugolu chesina bhoomullo unde ennespy, irigation kaaluvalu sahaja siddamgaa erpade vaagulanu kabja chesi vaaru konugolu chesina bhoomullo mattitho kappestunnaru. cheruvulu kinda riyalni vyaparam vencharlu vesetappudu cheruvu alugu dwara leda thoomula dwara velle panta kaaluvalu, vaagulanu minahaayinchaalani prabhutva aadesaalu spashtam chestunnayi. cony avevi pattani riyalni vyaapaarulu aayaa cheruvula kinda unde alugu kaaluvalu, thoomu kaaluvalanu puudcheestunnaaru. khammam roorle mandalamlooni edulapuram, peddatandaa, gurralapadu, venkatagiri, reddipalli, maddulapalli, aarempula, polepalli, barugudem taditara graamaallo prabhutva panta kaaluvalu, vaagulu cheruvu sikham bhoomulu kabjalaku guravutunnaayi. deentho nibandhalaku viruddhamgaa chesina vencharlalo indla sthalaalu, indlanu konugolu chesina prajalaku varshaakaalam, itara pratyeka sandarbhaallo cheruvulanu neetitho nimpinappudu realterlu puudchina vaagullo neeru munduku vellakunda indla madhyaloki raavadamtho prajalu teevra ibbandulu edurkontunnaru. ee vishayaanni aa saakhala adhikaarulaku firyaadu cheyadamtho vaaru vachi chusi aa samasyaku taatkalika parishkaaram chuupi saripedutunnaaru. ippatikaina unnataadhikaarulu kalpinchukoni ee samasyalanu parishkarinchaalani sthaanikulu korutunnaru.
revenue adhikaarulu iby adhikaarula meeda, iby adhikaarulu revenue saakhapai okaripai okaru vishayaanni nettukuntuu innaalluu guduputunnaru. ee gatamlo ikkada panichesina mandala revenue adhikaarula nirlakshyam kaaranamgaane akrama vencharlu velisaayani, kanvarshanlu, lee - avutlu lekundane ee praantamlo akramaalu jarigayani sthaanikulu charchinchukuntunnaaru. kanvarshanneku darakhastu chesukunte aa bhoomiki pakkana kaaluva undaa? leda cheruvu undaa ? ane vishayaanni chudakundane adhikaarulu anumatulu ichinatlu sthaanikamgaa aaropanalu unnaayi.
kabjaku guraina panta kaaluva
khammam roorle mandalamlooni edulapuram revenue paridhilo 80 ekaraala vistiirnamlo cheruvu undi. aa cheruvu alugu poste varada neeru munnetilo kalavadaaniki 60 adugula vedalputho rendu varada kaaluvalu undevi. riyalni vyaapaarulu aa varada kaaluvanu akraminchi vencharlu vesinatlu, ee kaaluvalapaine pedda pedda borlu vesi inti nirmaanaalanu chepattarani sthaanikulu charchinchukuntunnaaru.
aakramanalanu pariseelinchina adhikaarulu..
khammam roorle mandalamlooni edulapuram revenue paridhilo edulapuram cheruvu nunchi sukravaaram neetini diguvaku panta kaaluva dwara vadaladamtho aa neeru kabjaku guraina kaalanee varaku cherayi. neeru munduku kadalakapovatamto aa praantamanta jalamayamaindi. deentho sanivaaram adhikaarulu aa praantaanni pariseelinchaaru. cheruvu alugu kaaluvalu rendu kabjaku gurainatlugaa gurtinchaaru.
sarve chesi aakramanalu tolagistam
panta kaaluvalu kabjaku guraina sthalaanni pariseelinchaam. prabhutva nibandhanala meraku revenue, sarve brundamtho pratyeka sarvenu nirvahistam. aakramanaku guraina praantaanni gurtistam. kattadaalu cony itara e aakramanalu unna tolaginchi panta kaaluvanu punaruddharistam.